
          REPUBLIKA   HRVATSKA
     KARLOVAČKA  ŽUPANIJA                                                   

          OPĆINA DRAGANIĆ 
      OPĆINSKA NAČELNICA
     KLASA:   604-02/26-01/01
     URBROJ: 2133-08-02-26-1
     Draganić,  24. kolovoza 2026.  g.


Na temelju članka 46. Statuta Općine Draganić („Glasnik Karlovačke županije“ broj 11/21) i članka 4. stavka 2. Pravilnika o utvrđivanju kriterija i postupaka za dodjelu stipendija učenicima srednjih škola i studentima s područja Općine Draganić („Glasnik Karlovačke županije“ 44/2015 i 40/2025), Općinska načelnica Općine Draganić donosi

ODLUKU

O  BROJU I VISINI STIPENDIJA UČENICIMA I STUDENTIMA S PODRUČJA OPĆINE DRAGANIĆ ZA ŠKOLSKU/AKADEMSKU 2026./2027. GODINU
I.

U  školskoj/akademskoj 2026./2027. godini, dodijeliti će se stipendije učenicima i studentima kako slijedi:
· učenicima, 5 stipendija

· studentima, 5 stipendija


Iznimno od odredbe stavka 1. ovog članka, ukoliko bi u ovoj školskoj/akademskoj  godini bilo manje podnesenih zahtjeva za školske, odnosno studentske stipendije u odnosu na njihov broj utvrđen ovom Odlukom, može se izvršiti preraspodjela, u smislu povećanja broja srednjoškolskih, odnosno studentskih stipendija, a sve u skladu sa raspoloživim proračunskim sredstvima. 
II.

Određuje se visina mjesečnog iznosa stipendije u školskoj/akademskoj 2026./2027. g. i to:
· učenicima u iznosu od 80,00 eura mjesečno
· studentima u iznosu od 130,00 eura mjesečno

III


Stipendije se isplaćuju za razdoblje od 10 mjeseci tijekom školske/akademske 2026./2027. g., kako slijedi:

· za učenike, počevši od 01. rujna 2026. g. pa zaključno do 30. lipnja 2027. g.

· za studente, počevši od 01. listopada 2026. g. pa zaključno do 31. srpnja 2027. g.

IV.

Ova Odluka stupa na snagu osmog  dana od dana objave u Glasniku Karlovačke županije.

 Općinska načelnica       
     Anica Domladovac, bacc. med. techn.
Dostaviti:
1. Dokumentacija
2. Objava - „Glasnik Karlovačke županije“

3. Pismohrana

